
Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos  Respublikos korupcijos prevencijos įstatymo 7 straipsnio 1 dalies 4 punktu, 4 ir 7  dalimis, 2022–2033 metų nacionaline darbotvarke korupcijos prevencijos klausimais, patvirtinta Lietuvos  Respublikos Seimo 2022 m. birželio 28 d. nutarimu Nr. XIV-1178 „Dėl 2022–2033 metų nacionalinės darbotvarkės korupcijos prevencijos patvirtinimo“, Korupcijos prevencijos veiksmų planų, jų projektų ir planų įgyvendinimo vertinimo tvarkos aprašu, patvirtintu Lietuvos  Respublikos specialiųjų tyrimų tarnybos direktoriaus 2021 m. gruodžio 28 d. įsakymu Nr. 2-283 „Dėl Korupcijos prevencijos veiksmų planų, jų projektų ir planų įgyvendinimo vertinimo tvarkos aprašo patvirtinimo“, Jurbarko rajono savivaldybės taryba nusprendžia:
Patvirtinti Jurbarko rajono savivaldybės korupcijos prevencijos 2026–2028 metų veiksmų planą (pridedama).
	Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Kauno apygardos skyriui (A.  Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

JURBARKO RAJONO SAVIVALDYBĖS KORUPCIJOS PREVENCIJOS 
2026–2028 METŲ 
VEIKSMŲ PLANAS

I SKYRIUS
BENDROSIOS NUOSTATOS

1. Jurbarko rajono savivaldybės korupcijos prevencijos 2026–2028 metų veiksmų planas (toliau – Veiksmų planas) parengtas vadovaujantis Lietuvos Respublikos korupcijos prevencijos įstatymu, 2022–2033 metų nacionaline darbotvarke korupcijos prevencijos klausimais, patvirtinta Lietuvos Respublikos Seimo 2022 m. birželio 28 d. nutarimu Nr. XIV-1178 „Dėl 2022–2033 metų nacionalinės darbotvarkės korupcijos prevencijos klausimais patvirtinimo“, Korupcijos prevencijos veiksmų planų, jų projektų ir planų įgyvendinimo vertinimo tvarkos aprašu, patvirtintu Lietuvos Respublikos specialiųjų tyrimų tarnybos (toliau – STT) direktoriaus 2021 m. gruodžio 28 d. įsakymu Nr. 2-283 „Dėl Korupcijos prevencijos veiksmų planų, jų projektų ir planų įgyvendinimo vertinimo tvarkos aprašo patvirtinimo“. Veiksmų planas skirtas ir privalomas korupcijos prevencijai Jurbarko rajono savivaldybėje (toliau – Savivaldybė), Savivaldybės administracijoje bei kitose Savivaldybei pavaldžiose įstaigose ir įmonėse užtikrinti.
2. Veiksmų plane vartojamos sąvokos atitinka Korupcijos prevencijos įstatyme ir kituose teisės aktuose apibrėžtas sąvokas.
3. [bookmark: _Hlk239684072]Veiksmų plano tikslas – užtikrinti veiksmingą, kryptingą ir nuoseklų korupcijos prevencijos ir jos kontrolės sistemos Savivaldybėje, Savivaldybės įstaigose ir įmonėse funkcionavimą, tobulinti esamas ir diegti naujas korupcijai atsparios aplinkos kūrimo priemones, tokiu būdu didinti Savivaldybės, Savivaldybės įstaigų ir įmonių veiklos viešumą ir atvirumą, vykdomų procedūrų skaidrumą ir Savivaldybėje, Savivaldybės administracijoje bei kitų Savivaldybei pavaldžiose įstaigose ir įmonėse dirbančių valstybės tarnautojų, darbuotojų dirbančių pagal darbo sutartį (toliau – darbuotojai) atsparumą korupcijai.
4. Veiksmų plano strateginės kryptys:
4.1. antikorupcinio švietimo plėtra – skleisti antikorupcinę žinią ir skatinti švietimą apie korupciją Savivaldybėje, Savivaldybės administracijoje bei Savivaldybei pavaldžiose įstaigose ir įmonėse;
4.2. korupcijos prevencijos priemonių tobulinimas – kurti ir diegti korupcijai atsparią aplinką, stiprinant skaidrumą ir prevencines priemones;
4.3. viešųjų ir privačių interesų konfliktų prevencija – skatinti pasitikėjimą ir vengti interesų konfliktų, gerinant pasitikėjimą Savivaldybe, Savivaldybės administracija, Savivaldybei pavaldžiomis įstaigomis ir įmonėmis bei jos darbuotojais.
5. Veiksmų planas parengtas 3 (trejų) metų laikotarpiui. 

II SKYRIUS
APLINKOS IR KORUPCIJOS RIZIKOS VEIKSNIŲ ANALIZĖ

6. 2022–2033 metų Nacionalinės darbotvarkės korupcijos prevencijos klausimais duomenimis, Lietuvoje, kuriant antikorupcinę aplinką 2015–2021 metų laikotarpiu pagal sociologinių tyrimų duomenis, įvyko teigiami pokyčiai, tačiau, įvertinus teigiamus pokyčius, būtina tobulinti ir plėtoti antikorupcinio sąmoningumo didinimą, prevenciją ir korupcinių nusikaltimų tyrimą. Norint padidinti korupcijos prevencijos veiksmingumą, turėtų būti atsisakoma fragmentiškos antikorupcinės veiklos, formalaus, o kai kuriais atvejais paviršutiniško požiūrio, taip pat priemonių, nekuriančių vertės antikorupciniu požiūriu.
7. Visuomenės nuomonės ir rinkos tyrimų centras „Vilmorus“ atliko tyrimą „Lietuvos korupcijos žemėlapis 2025 m.“, kurį inicijavo LR specialiųjų tyrimų tarnyba. Tyrimo tikslas – įvertinti korupcinę situaciją Lietuvoje bei palyginti ją su ankstesnių metų rezultatais. Tyrimo uždaviniai: įvertinti tikslinių grupių požiūrį į korupciją, korupcijos paplitimą įvairiose institucijose, nustatyti respondentų korupcinę patirtį, įvertinti antikorupcinį potencialą, sprendimų priėmimo atvirumą Lietuvoje. Tyrimo metu nustatyta, kad korupciją, kaip paplitusį reiškinį Lietuvoje, suvokia 81 proc. gyventojų ir 55  proc. valstybės tarnautojų. 22 proc. Lietuvos gyventojų mano, kad korupcijos mastai per 12 mėnesių išaugo. Valstybės tarnautojų nuomone korupcijos mastai per 12 mėnesių sumažėjo (47 proc. respondentų), padidėjimą nurodė tik 8 proc. Atvirame klausime labiausiai korumpuotomis institucijomis yra įvardijamos: gydymo įstaigos, teismai, Seimas, partijos ir politikai bei savivaldybės. Kaip labiausiai paplitusius korupcinius reiškinius („labai paplitę“) gyventojai nurodė nepotizmą (giminių ir bičiulių protegavimas) – 69 proc., nesąžiningą naudojimąsi politiniais ryšiais – 67 proc., piktnaudžiavimą tarnybine padėtimi – 67  proc.
8. Darbotvarkėje korupcijos prevencijos klausimais akcentuojama, kad vis aktualesnė tampa su favoritizmu ir protegavimu siejama korupcinė elgsena, skaidrumo stoka priimant sprendimus ir kitos sisteminės korupcijos apraiškos. Aktyvi, reikli ir atsakinga pilietinė visuomenė yra ne tik vienas iš korupcijos mažėjimą lemiančių veiksnių, bet ir nacionalinio saugumo garantas plačiąja prasme. Šiuo tikslu reikia plėsti visuomenės žinias apie korupcijos žalą bei ugdyti nepakantumą korupcijai. Viešajame sektoriuje ir toliau būtina plėtoti antikorupcines kompetencijas ir formuoti antikorupcines nuostatas.
9. Savivaldybės 2021–2025 metų korupcijos prevencijos programa, patvirtinta Jurbarko rajono savivaldybės tarybos 2021 m. kovo 25 d. sprendimu Nr. T2-102, ir šios programos priemonių plano įgyvendinimo ataskaitos yra skelbiamos viešai Savivaldybės interneto svetainėje www.jurbarkas.lt, skiltyse „Korupcijos prevencija“ ir „Antikorupcijos komisija“. 2021–2025 metų korupcijos prevencijos programoje buvo iškelti 3 tikslai, jiems pasiekti numatyti 7 uždaviniai, o jų įgyvendinimui numatyta 16 korupcijos rizikos mažinimo priemonių (toliau – priemonė). Numatytos priemonės buvo iš dalies įgyvendintos, pasiekti numatyti tikslai, pašalinant ir (ar) sumažinant nustatytus korupcijos rizikos veiksnius. Dalis įgyvendintų priemonių vis dar yra aktualios, todėl bus tęsiamos, siekiant nuosekliai stiprinti korupcijai atsparią aplinką Savivaldybės institucijose, įmonėse ar įstaigose ir didinti antikorupcinį sąmoningumą.
10. Vadovaujantis Lietuvos Respublikos korupcijos prevencijos įstatymu, taip pat Jurbarko rajono savivaldybės 2021–2025 metų korupcijos prevencijos programa ir jos įgyvendinimo priemonių planu, Savivaldybėje ir jos institucijose įgyvendintos ir įgyvendinamos šios kovos su korupcija programos priemonės:
10.1. Sudaryta ir veikia nuolatinė Antikorupcijos komisija, kurios sudėtis nuolat atnaujinama.
10.2. Antikorupcijos komisija, vadovaudamasi Jurbarko rajono savivaldybės tarybos Antikorupcijos komisijos nuostatais, pagal kompetenciją Savivaldybėje įgyvendina valstybės politiką korupcijos prevencijos srityje, svarsto organizacinius ir su Jurbarko rajono savivaldybės kovos su korupcija programos ir jos įgyvendinimo priemonių plano vykdymu susijusius klausimus.
10.3. Savivaldybėje, vadovaujantis teisės aktais, atliekamas antikorupcinis teisės aktų projektų vertinimas. Antikorupciniu požiūriu Savivaldybės tarybai tvirtinti teikiami teisės aktų projektai ir Savivaldybės administracijos direktoriaus pasirašomų įsakymų projektai, kurie priskirtini prie vertintinų pagal Lietuvos Respublikos korupcijos prevencijos įstatymo 8 straipsnio 1 dalį.
10.4. Jurbarko rajono savivaldybės administracijos pastate yra įrengta pašto dėžutė, kuri skirta informacijai ir pranešimams apie korupciją Savivaldybėje.

III SKYRIUS
VEIKSMŲ PLANO TIKSLAI, UŽDAVINIAI IR VERTINIMO KRITERIJAI

11. Strateginis Veiksmų plano tikslas – sumažinti korupcijos mastą, užtikrinti veiksmingą ir kryptingą korupcijos prevencijos priemonių vykdymo koordinavimą, korupcijos kontrolės tęstinumą, padidinti skaidrumą, atvirumą, didinti visuomenės antikorupcinį sąmoningumą Jurbarko rajono savivaldybės teritorijoje. Korupcijos prevencijos srityje siekiama atskleisti korupcijos priežastis, sąlygas ir jas šalinti.
12. Pirmasis Veiksmų plano tikslas – siekti didesnio Savivaldybės valdymo efektyvumo, sprendimų ir procedūrų skaidrumo, viešumo, atskaitingumo visuomenei, didesnio valstybės tarnautojų atsparumo korupcijai.
Uždaviniai pirmajam Veiksmų plano tikslui pasiekti:
12.1. sumažinti korupcijos pasireiškimo prielaidas, mažinant administracinę naštą paslaugos gavėjams;
12.2. gerinti administracinių ir viešųjų paslaugų teikimo kokybę, didinti sprendimų ir procedūrų skaidrumą, viešumą ir atskaitingumą gyventojams, stiprinti valstybės tarnybos atsparumą.
13. Antrasis Veiksmų plano tikslas – užtikrinti sąžiningą konkurenciją, skaidrų ir racionalų prekių, darbų ir paslaugų pirkimą vykdant viešuosius pirkimus.
Uždaviniai antrajam Veiksmų plano tikslui pasiekti:
13.1. stiprinti viešųjų pirkimų priežiūrą, mažinti ir šalinti nustatytus korupcijos rizikos veiksnius;
13.2. rengti ir įgyvendinti papildomas prevencines priemones, kad būtų galima nustatyti korupcijos atvejus įvairiuose viešojo pirkimo etapuose.
14. Trečiasis Veiksmų plano tikslas – užtikrinti atsakomybės neišvengiamumo principo taikymą.
Uždaviniai trečiajam Veiksmų plano tikslui pasiekti:
14.1. didinti ir formuoti nepakantumą korupcijai, skatinti pilietinį aktyvumą;
14.2. diegti ir įgyvendinti antikorupcinio ugdymo programas;
14.3. viešinti Savivaldybės įmonių ir įstaigų veiklą.
15. Veiksmų plano nustatytų tikslų pasiekimas vertinamas pagal šiuos kokybę ir kiekybę apibūdinančius kriterijus:
15.1. įgyvendintų Veiksmų plano priemonių skaičių;
15.2. neįgyvendintų Veiksmų plano priemonių skaičių;
15.3. iki nustatytų terminų įgyvendintų priemonių skaičių;
15.4. antikorupciniu požiūriu ištirtų Savivaldybės veiklos sričių skaičiaus pokytį;
15.5. anoniminių ir oficialių pranešimų apie galimai padarytas korupcinio pobūdžio nusikalstamas veikas teikiant administracines ir viešąsias paslaugas skaičiaus pokytį;
15.6. Savivaldybės bendruomenės nuomonės tyrimų rezultatus, parodančius pasitikėjimą Savivaldybės institucijomis ir įstaigomis;
15.7. renginių, skirtų antikorupciniam švietimui, ir jų dalyvių skaičių.
16. Kiekvienas konkretus korupcijos prevencijos ir antikorupcinio švietimo uždavinys ir priemonė vertinami pagal Veiksmų plano priemonių plane nustatytus vertinimo kriterijus.
17. Už duomenų, reikalingų nustatyti, ar šie kriterijai pasiekti, surinkimą pagal kompetenciją atsako Veiksmų plano priemonių plane nurodyti vykdytojai.

IV SKYRIUS
VEIKSMŲ PLANO ĮGYVENDINIMAS, ATSKAITOMYBĖ, KONTROLĖ, VERTINIMAS, KEITIMAS, PAPILDYMAS IR ATNAUJINIMAS

18. Veiksmų planui įgyvendinti sudaromas Veiksmų plano įgyvendinimo 2026–2028 metų priemonių planas (priedas), kuriame numatomos korupcijos prevencijos priemonės, jų įgyvendinimo terminai, atsakingi vykdytojai, laukiami rezultatai, įgyvendinimo vertinimo kriterijai.
19. Už konkrečios Veiksmų plano priemonės įgyvendinimą pagal kompetenciją atsako priemonių plane nurodyti vykdytojai.
20. Už korupcijos prevencijos politikos įgyvendinimą, Veiksmų plano įgyvendinimo organizavimą, kontrolę, metodinės pagalbos teikimą korupcijos prevencijos srityje atsako Savivaldybės meras ir Antikorupcijos komisija. Savivaldybės institucijų, įmonių ir įstaigų vadovai ar jų įgalioti asmenys atsako už konkrečių Veiksmų plano priemonių įgyvendinimo organizavimą, kontrolę, metodinės pagalbos teikimą korupcijos prevencijos srityje.
21. Veiksmų plano įgyvendinimo priemonių plano vykdymą kontroliuoja Savivaldybės meras ir Antikorupcijos komisija, o įgyvendina Savivaldybės institucijų, įmonių ir įstaigų vadovai ar jų įgalioti asmenys.
22. Įgyvendinant Korupcijos prevencijos programos priemonių planus, būtina nuolatinė prevencinė kontrolė. Savivaldybės institucijų, įmonių ir įstaigų vadovai turi kontroliuoti, kaip tarnautojai ir darbuotojai laikosi kovos su korupcija principų, kokių imasi veiksmų antikorupcinėms priemonėms įgyvendinti.
23. Veiksmų plano veiksmingumo stebėseną, korupcijos rizikos valdymo vertinimą Savivaldybėje atlieka Savivaldybės administracijos paskirtas atsakingas darbuotojas.
24. Veiksmų plano įgyvendinimo priemonių vykdytojai pasibaigus metams, ne vėliau kaip iki kito mėnesio 10 d., pateikia Savivaldybės institucijų ir įstaigų vadovams ar jų paskirtiems asmenims, atsakingiems už Veiksmų plano įgyvendinimo organizavimą (koordinavimą), ataskaitą apie Veiksmų plano priemonių įgyvendinimo eigą, jų veiksmingumą.
25. Už Veiksmų plano įgyvendinimo organizavimą (koordinavimą) atsakingas asmuo pasibaigus metams apibendrina iš vykdytojų gautą informaciją apie priemonių įgyvendinimą, jų veiksmingumą, pasiektus rezultatus ir susistemintus duomenis pateikia Savivaldybės merui ir Antikorupcijos komisijai, Savivaldybės tarybai.
26. Veiksmų plano rezultatyvumas nustatomas vadovaujantis kiekybės ir kokybės rodikliais:
26.1. korupcijos pasireiškimo tikimybės nustatymu Savivaldybės struktūriniuose padaliniuose;
26.2. įvykdytų ir neįvykdytų Veiksmų plano įgyvendinimo priemonių skaičiumi;
26.3. didėjančiu nepakantumu korupcijai, t. y. pranešimų apie galimus korupcinio pobūdžio nusikaltimus skaičiaus didėjimu;
26.4. surengtų kvalifikacijos kėlimo seminarų (kursų), kitų renginių kovos su korupcija klausimais ir juose dalyvavusių darbuotojų (asmenų) skaičiumi;
26.5. antikorupciniuose renginiuose dalyvavusių asmenų skaičiumi;
26.6. parengtų Savivaldybės teisės aktų projektų, įvertintų antikorupciniu požiūriu, skaičiumi.
27. Pagrindiniu Veiksmų plano įgyvendinimo rodikliu laikytinas išaugęs pasitikėjimas Savivaldybės institucijomis.
28. Priemonių vykdytojai per vieną mėnesį nuo jiems priskirtos Veiksmų plano įgyvendinimo priemonės įvykdymo termino pabaigos pateikia už Veiksmų plano įgyvendinimo organizavimą (koordinavimą) atsakingam asmeniui informaciją apie priemonių įgyvendinimo eigą ir pasiektus rezultatus.
29. Veiksmų plano įgyvendinimo priemonių vykdytojai, atsižvelgdami į kintančias aplinkybes ir veiksnius, turinčius ar galinčius turėti įtakos Veiksmų plano priemonėms įgyvendinti, teikia Savivaldybės merui bei Antikorupcijos komisijai motyvuotus pasiūlymus dėl įgyvendinamų Veiksmų plano priemonių koregavimo ar pakeitimo efektyvesnėmis, detalizuodami jų tikslus, vykdymo procesą ir vertinimo kriterijus.
30. Savivaldybės institucijos, įmonės, įstaigos, nevyriausybinės organizacijos, kiti juridiniai ir fiziniai asmenys iki einamųjų metų III ketvirčio pabaigos gali teikti Savivaldybės merui bei Antikorupcijos komisijai pasiūlymus dėl Veiksmų plano nuostatų, tikslų ir uždavinių atnaujinimo, priemonių plano keitimo ar (ir) pildymo. Pasiūlymai gali būti skelbiami Savivaldybės interneto svetainėje.
31. Atsižvelgusi į Antikorupcijos komisijos veiklos ir Veiksmų plano įgyvendinimo ataskaitą ar sociologinių tyrimų rezultatus bei kitą reikšmingą informaciją, Veiksmų planą ir jo įgyvendinimo priemonių planą Savivaldybės taryba savo sprendimu gali koreguoti ir atnaujinti visą Veiksmų plano įgyvendinimo laikotarpį, bet ne vėliau kaip likus 6 mėnesiams iki Veiksmų plano įgyvendinimo pabaigos.

V SKYRIUS
VEIKSMŲ PLANO FINANSAVIMAS

32. Veiksmų planas finansuojama iš patvirtintų bendrųjų Savivaldybės biudžeto asignavimų ir kitų finansavimo šaltinių.
33. Prireikus atskiroms korupcijos prevencijos priemonėms įgyvendinti gali būti numatytas papildomas finansavimas.

VI SKYRIUS
BAIGIAMOSIOS NUOSTATOS

34. Veiksmų planas įsigalioja kitą dieną po paskelbimo Lietuvos Respublikos teisėkūros pagrindų įstatymo nustatyta tvarka.
35. Su Veiksmų planu ir priemonių planu supažindinami visi Savivaldybės administracijos valstybės tarnautojai, darbuotojai per dokumentų valdymo sistemą. Už kitose Savivaldybės įmonėse ir įstaigose dirbančių ir einančių pareigas asmenų tinkamą informavimą yra atsakingi tų įmonių ir įstaigų vadovai.
36. Už Veiksmų plano ir priemonių įgyvendinimą paskirti atsakingi asmenys, nesilaikantys šiame Veiksmų plane nustatytų reikalavimų, atsako pagal galiojančius Lietuvos Respublikos teisės aktus.
37. Kovos su korupcija programa skelbiama Savivaldybės interneto svetainės www.jurbarkas.lt skiltyje „Korupcijos prevencija“.
38. Šio Veiksmų plano įgyvendinimo priemonių plano ataskaita viešai skelbiama Savivaldybės interneto svetainėje.
____________________________

Jurbarko rajono savivaldybės korupcijos prevencijos 
2026–2028 metų veiksmų plano
priedas

	JURBARKO RAJONO SAVIVALDYBĖS 2026–2028 METŲ KORUPCIJOS PREVENCIJOS
VEIKSMŲ PLANO ĮGYVENDINIMO PRIEMONIŲ PLANAS

	I  TIKSLAS – siekti didesnio Savivaldybės valdymo efektyvumo, sprendimų ir procedūrų skaidrumo, viešumo, atskaitingumo visuomenei, didesnio valstybės tarnautojų atsparumo korupcijai.

	TIKSLO REZULTATO KRITERIJAI:
Administracinės naštos mažinimas, gyventojų pasitenkinimo Savivaldybės administracijos skyrių ir Savivaldybės įstaigų atliekamomis viešosiomis paslaugomis didėjimas.

	1. uždavinys – sumažinti korupcijos pasireiškimo prielaidas, mažinant administracinę naštą paslaugos gavėjams.

	Eil.
Nr.
	Problemos, lūkesčiai
	Priemonė
	Vykdytojai
	Įvykdymo terminas
	Laukiamo rezultato  kriterijai
	Lėšų poreikis, tūkst. Eur

	1.
	Teisinio reguliavimo trūkumai gali sudaryti sąlygas korupcijai pasireikšti.
	Į Savivaldybės tarybos posėdžio darbotvarkę įtraukti tik tuos norminių teisės aktų projektus, kuriems pagal įstatymo reikalavimus atliktas antikorupcinis vertinimas.
	Meras
Savivaldybės administracijos direktorius
Teisės ir civilinės metrikacijos skyrius
Priežiūrą atlieka Antikorupcijos komisija
	Nuolat
	Antikorupciniu požiūriu įvertinti visi teisės aktų projektai, kuriuos privaloma įvertinti pagal Korupcijos prevencijos įstatymo    8 straipsnio 1 dalies nuostatas. Pateikiamas AKV skaičius.
	 

	2.
	Administracinių paslaugų prieinamumo didinimas, informacijos apie teikiamas administracines paslaugas viešinimas.
	Skelbti informaciją apie savivaldybės teikiamas administracines paslaugas internetu įmonių ir įstaigų informaciniuose stenduose pagal veiklos rūšis.
	Dokumentų ir viešųjų ryšių skyrius
 
Savivaldybės įmonių ir įstaigų vadovai
	Nuolat
	Gyventojų, pasinaudojusių teikiamomis administracinėmis paslaugomis internetu, skaičius.
	 

	2. uždavinys – gerinti administracinių ir viešųjų paslaugų teikimo kokybę, didinti sprendimų ir procedūrų skaidrumą, viešumą ir atskaitingumą gyventojams, stiprinti valstybės tarnybos atsparumą.

	3.
	Valstybės tarnyboje turi dirbti asmenys, turintys nepriekaištingą reputaciją.
	Sprendimus dėl asmenų skyrimo (priėmimo) į pareigas priimti tik atlikus jų tikrinimą, kai jis yra privalomas.
	Savivaldybės administracija
Savivaldybės įstaigų, įmonių vadovai
	Nuolat
	Pateikiamas įvertintų asmenų skaičius.
	 

	4.
	Viešai skelbti informaciją apie Savivaldybės įstaigų, įmonių vadovų taip pat skyrių vedėjų bei seniūnų tarnybines komandiruotes.
	Didesnis viešumas ir atskaitingumas visuomenei.
	Antikorupcijos komisija
 
Teisės ir civilinės metrikacijos skyrius
	Nuolat teikiama informacija
	Suvestų komandiruočių į Valstybės tarnautojų registrą skaičius.
	 

	5.
	Interneto svetainėse skelbti Savivaldybės įmonių ir įstaigų vadovų išsamias darbotvarkes.
Darbotvarkės turi būti skelbiamos kiekvienos įstaigos interneto svetainėje.
	Visuomenei bus žinomas Savivaldybės įmonių ir įstaigų vadovų planuojamas darbo laikas.
	Savivaldybės įmonėse ir įstaigose už darbotvarkių sudarymą atsakingi darbuotojai
	Nuolat
	Savivaldybės įmonių ir įstaigų, skelbiančių vadovų darbotvarkes, skaičius.
	 

	6.
	Užtikrinti, kad Savivaldybės interesantai turėtų galimybę pareikšti savo nuomonę apie juos aptarnavusių Savivaldybės administracijos tarnautojų ir darbuotojų elgesį.
	Gyventojai galės anonimiškai informuoti Savivaldybės administraciją apie jų aptarnavimą.
	Antikorupcijos komisija
 
Dokumentų ir viešųjų ryšių skyrius
	Nuolat
	Gaunamų pranešimų skaičius. Neigiamų ir teigiamų pranešimų santykis (skaičių palyginimas).
	 

	II  TIKSLAS – užtikrinti sąžiningą konkurenciją, skaidrų ir racionalų prekių, darbų ir paslaugų pirkimą vykdant viešuosius pirkimus.

	TIKSLO REZULTATO KRITERIJAI:
Efektyvesnis ir skaidresnis viešųjų pirkimų procedūrų atlikimas.

	1. uždavinys – stiprinti viešųjų pirkimų priežiūrą, mažinti ir šalinti nustatytus korupcijos rizikos veiksnius.

	7.
	Viešųjų pirkimų skaidrumo užtikrinimas.
	Siekti didinti viešųjų pirkimų apimtis per Centrinę perkančiąją organizaciją, atsižvelgiant į prekių ir paslaugų kataloge pateiktų prekių, paslaugų ir darbų asortimentą. Teikti konsultacijas viešųjų pirkimų klausimais. 
	Savivaldybės administracija
 
Savivaldybės įmonės ir įstaigos
 
Viešųjų pirkimų skyrius
	Nuolat
	Didesnę dalį poreikius atitinkančių Savivaldybei reikalingų prekių, darbų ir paslaugų, nurodytų kataloge, įsigyti tik iš Centrinės perkančiosios organizacijos.
 
	 

	2. uždavinys – rengti ir įgyvendinti papildomas prevencines priemones, kad būtų galima nustatyti korupcijos atvejus įvairiose viešojo pirkimo etapuose.

	8.
	Viešųjų pirkimų procedūrose dalyvaujančių asmenų nešališkumo laikymosi, konfidencialumo pasižadėjimų pateikimo, viešųjų ir privačių interesų derinimo užtikrinimas.
	Užtikrinti, kad pirkimo procedūrose dalyvautų ar su pirkimu susijusius sprendimus priimtų darbuotojai, kurie prieš tai pasirašė konfidencialumo pasižadėjimą, Viešųjų pirkimų tarnybos kartu su Vyriausiąja  tarnybinės etikos komisija nustatytos formos nešališkumo deklaraciją ir deklaravo privačius interesus.
	Savivaldybės įstaigų ir įmonių vadovai
 
Dokumentų ir viešųjų ryšių skyrius
 
Viešųjų pirkimų skyrius
 
Priežiūrą pasirinktinai atlieka Antikorupcijos komisija
	Nuolat
	Viešųjų pirkimų procedūrose dalyvauja darbuotojai, pasirašę konfidencialumo pasižadėjimą, nešališkumo deklaraciją ir deklaravę privačius interesus (100 proc.).
	 

	III  TIKSLAS – užtikrinti atsakomybės neišvengiamumo principo taikymą.

	TIKSLO REZULTATO KRITERIJAI:
Korupcijos prevencijos veiksmų koordinavimo aptarimas ir asmenų, žinančių, kam pranešti apie korupcijos atvejus, padidėjimas.

	1. uždavinys – didinti ir formuoti nepakantumą korupcijai, skatinti pilietinį aktyvumą.

	9
	Komisijose ir darbo grupėse, sudaromose Savivaldybės institucijų teisės aktais įvairiems klausimams spręsti, turi būti įtraukiami tik tie asmenys, kurie neturi interesų tos grupės klausimais.
	Informuoti darbo grupių narius, kad į Savivaldybės institucijų teisės aktais sudaromas komisijas ir darbo grupes įtrauktų asmenų dalyvavimas nesukeltų interesų konflikto, iškilus interesų konfliktui – nusišalinti.
	Meras
Savivaldybės administracijos direktorius
Struktūrinių padalinių vadovai
Priežiūrą pasirinktinai atlieka Antikorupcijos komisija
	Nuolat
	Viešojo sektoriaus atstovams sumažės galimybių sukelti viešųjų ir privačių interesų konfliktą.
	 

	10.
	Organizuoti mokymus bei kitus renginius, skirtus antikorupciniam švietimui vykdyti, kviesti juose dalyvauti Savivaldybės tarybos narius, vietos bendruomenių atstovus ir seniūnaičius, Antikorupcijos komisijos narius
	Korupcijos prielaidų ir sąlygų mažinimas visuomenės sluoksniuose.
	Tarybos nariai
Savivaldybės įmonių ir įstaigų vadovai arba jų paskirti asmenys
Seniūnaičiai
Asmuo, atsakingas už korupcijos prevenciją Savivaldybėje
Antikorupcijos komisijos nariai
 
	Iki kiekvienų metų gruodžio
31 d.
	Suorganizuotų renginių skaičius Savivaldybės institucijose, įmonėse ir įstaigose;
 renginiuose dalyvavusiųjų skaičius.
	 

	2. uždavinys – diegti ir įgyvendinti antikorupcinio ugdymo programas.

	11.
	Savivaldybės korupcijos prevencijos Veiksmų planas ir jo įgyvendinimo priemonių planas mažai žinomas Savivaldybės gyventojams.
	Skelbti Savivaldybės korupcijos prevencijos Veiksmų planą ir jo įgyvendinimo priemonių planą bei pasiektus rezultatus Savivaldybės interneto svetainėje.
	Antikorupcijos komisija
 
Asmuo, atsakingas už korupcijos prevenciją Savivaldybėje
	Kartą per metus
	Paskelbtų informacinių pranešimų apie korupcijos prevencijos Veiksmų plano ir priemonių plano įgyvendinimo pakeitimą, skaičius.
 
	 

	12.
	Įvertinti ir nustatyti korupcijos pasireiškimo tikimybę Savivaldybės administracijos skyriuose, Savivaldybės įstaigose ar įmonėse.
 
	Korupcijos pasireiškimo tikimybės sritis parinkti atsižvelgiant į tyrimų ar audito medžiagą ar kitus kriterijus.
	Meras,
Administracijos direktorius,
Centralizuotas vidaus audito skyrius,
Antikorupcijos komisija,
Asmuo, atsakingas už korupcijos prevenciją Savivaldybėje
 
 
	2026–2028 m. iki kiekvienų metų IV ketvirčio pabaigos
	Įvertinta korupcijos pasireiškimo tikimybė ir parengta išvada.
	 

	13.
	Organizuoti renginius, skirtus Tarptautinei antikorupcijos dienai paminėti.
	Renginiuose kviesti dalyvauti vietos bendruomenių atstovus ir seniūnaičius. Organizuoti renginius kartu, reikalui esant numatyti lėšas.
 
 
	Antikorupcijos komisija
 
Švietimo, kultūros ir sporto skyrius
	Kiekvienų metų gruodžio 9 d.
	Renginio apimtis (val.), dalyvių skaičius.
	 

	3. uždavinys – viešinti Savivaldybės įmonių ir įstaigų veiklą.

	14.
	Informuoti visuomenę apie vykdomą Antikorupcijos komisijos veiklą.
	Supažindinti gyventojus su korupcijos prevencijos ir kontrolės galimybėmis.
	Antikorupcijos komisija
 
 
	Nuolat
	Paskelbtų posėdžių, jų darbotvarkių, posėdžių protokolų skaičius.
	 

	15.
	Informuoti visuomenę apie Savivaldybės būsto fondo ir socialinio būsto sąrašus.
	Skaidrumas teikiant valstybės paramą savivaldybės ir socialinio būsto srityje.
	Infrastruktūros ir turto skyrius
Asmuo, atsakingas už korupcijos prevenciją Savivaldybėje
	Nuolat
	Skelbiamos informacijos savalaikiškumas, tikslumas bei išsamumas.
	 

	16.
	Reaguoti į viešą visuomenės nuomonę ir žiniasklaidos pranešimus ir kitus veiksmus apie vykdomus projektus. Skelbti specialiojoje rubrikoje, kokie projektai vykdomi, kokia jų vertė,  taip pat trumpai pristatyti projektus.
	Informuoti visuomenę apie Savivaldybės vykdomus ir įvykdytus projektus, lėšų panaudojimą.
	Meras
 
Antikorupcijos komisija
 
Investicijų ir strateginio planavimo skyrius
 
Infrastruktūros ir turto skyrius
	Nuolat
	Skelbiamos informacijos savalaikiškumo ir tikslumo užtikrinimas bei visuomenės informavimas. Investicinių projektų viešinimas ir skelbimas.
	 

	17.
	Skaidriai vykdomi vieši konkursai į laisvas darbo vietas savivaldybėje.
	Teisės aktų nustatyta tvarka leisti Antikorupcijos komisijos nariams stebėtojų teisėmis dalyvauti konkursuose laisvoms pareigybėms užimti.
	Teisės ir civilinės metrikacijos skyrius 

Antikorupcijos komisija
	Iki einamojo mėnesio 3 dienos informuoti Antikorupcijos komisijos pirmininką apie tą mėnesį vykdomus konkursus 
	Objektyvumas ir skaidrumas vykdant konkursus į laisvas pareigas.
	

	
	
	
	
	
	
	
	
	
	
	
	
	
	


_______________________________

JURBARKO RAJONO SAVIVALDYBĖS ADMINISTRACIJOS
TEISĖS IR CIVILINĖS METRIKACIJOS SKYRIUS

AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO
„DĖL JURBARKO RAJONO SAVIVALDYBĖS KORUPCIJOS PREVENCIJOS 
2026–2028 METŲ VEIKSMŲ PLANO PATVIRTINIMO“ PROJEKTO

2026 m. rugsėjo 10 d.
Jurbarkas

	1. Parengto projekto tikslai ir uždaviniai.

	Patvirtinti Jurbarko rajono savivaldybės korupcijos prevencijos 2026–2028 metų veiksmų planą. Sprendimo projektas svarstytas Jurbarko rajono savivaldybės tarybos Antikorupcijos komisijos posėdyje, vykusiame 2026 m. rugsėjo 7 d., jam buvo pritarta.

	2. Kaip šiuo metu yra sureguliuoti projekte aptarti klausimai.

	Lietuvos Respublikos korupcijos prevencijos įstatymo nuostatos reglamentuoja, kad savivaldybių korupcijos prevencijos planavimo dokumentai yra savivaldybių korupcijos prevencijos veiksmų planai.

	3. Kokių pozityvių rezultatų laukiama.

	Bus įgyvendinti teisės aktų reikalavimai

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Nėra 

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra

	7. Ar reikalingas projekto antikorupcinis vertinimas
Nereikalingas

	8. Projekto iniciatorius, autorius ar autorių grupė.

	Jurbarko rajono savivaldybės tarybos Antikorupcijos komisija

	9. Kiti, autorių nuomone, reikalingi pagrindimai ir paaiškinimai.
Nėra

	10. Sprendimas įteikiamas (kam ir kiek egz.)

	Rengėjai – per DBSIS







Parengė
Augenija Tamošaitytė
